Predsjednica Europske komisije Ursula von der Leyen upozorila je građane Europske unije da nije pametno rezervirati ljetovanja kao da će kriza s koronavirusom odmah proći.

Francuska je upozorila zemlje članice da granice treba držati zatvorenima do rujna, a predsjednik Macron je poručio da će tražiti da vanjske granice EU ostanu zatvorene do rujna. Francuzi, kazao je, planiraju imati rigidne kontrole granice do 30. listopada.

U razgovoru za njemački Bild, Von der Leyen je savjetovala svima da pričekaju prije izrade planova za ljetni odmor.

‘Nitko ne može dati pouzdane prognoze’

“U ovome trenutku nitko ne može dati pouzdane prognoze za srpanj i kolovoz. Morati ćemo naučiti živjeti s ovim virusom mnogo mjeseci, vjerojatno do sljedeće godine”. Najavila je i strože mjere za starije, vjerojatno do kraja godine.

Neke zemlje poput Austrije i Irske krenule su u postepena olakšavanja restrikcija i otvaranja dućana, a njemačka će vlada o tome odlučivati nakon što svoje nalaze prezentiraju nadležni instituti, kažu.